**Ministru kabineta noteikumu projekta „Grozījumi Ministru kabineta 2012. gada 21. februāra noteikumos Nr. 127 „Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kartību, kādā par tām sniedzama informācija Pārtikas un veterinārajam dienestam””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25. panta 18.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 21. februāra noteikumos Nr.127 “Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam” (turpmāk – noteikumi Nr.127) ir pārņemtas direktīvu prasības par dzīvnieku infekcijas slimību reģistrāciju un ziņošanu gan Pārtikas un veterinārajam dienestam, gan arī Eiropas Komisijai. 2016. gada 18. oktobrī Eiropas Savienības Oficiālajā Vēstnesī tika publicēts Komisijas 2016. gada 14. oktobra Īstenošanas lēmums (ES) Nr. 2016/1840/ES, ar ko groza Padomes Direktīvas 2009/156/EK IV pielikumu par Āfrikas zirgu mēra diagnostiku **(turpmāk – lēmums Nr.2016/1840/ES)**. Izvērtējot Ministru kabineta 2004. gada 18. marta noteikumus Nr. 145 “Noteikumi par veterinārajām prasībām zirgu apritei un importam no trešajām valstīm” (turpmāk – noteikumi Nr. 145), konstatēts dzīvnieku infekcijas slimību – Āfrikas zirgu mēra un Āfrikas cūku mēra – nosaukumu atšķirīgs lietojums. Spēkā ir Ministru kabineta 2004. gada 17. februāra noteikumi Nr. 83 “Āfrikas cūku mēra likvidēšanas un draudu novēršanas kārtība”, kuros ir pārņemta Padomes 2002. gada 27. jūnija Direktīva 202/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri. Savukārt noteikumos Nr. 145 ir pārņemtas Padomes 2009. gada 30. novembra Direktīvas 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešajām valstīm (turpmāk – Direktīva 2009/156/EK) prasības. Tā kā Direktīvā 2009/156/EK lietots slimības nosaukums Āfrikas zirgu mēris, ir jāsaskaņo dzīvnieku infekcijas slimību – Āfrikas zirgu mēra un Āfrikas cūku mēra – nosaukuma lietošana, lai Latvijas normatīvajos aktos tie neatšķirtos. Eiropas Savienības normatīvajos aktos lietots slimības nosaukums klasiskais cūku mēris, bet Latvijas normatīvajos aktos šīs slimības nosaukums tiek lietots dažādi. Lai tajos precizētu slimības nosaukumu, t.i., klasiskais cūku mēris, ir jāizdara grozījumi noteikumos Nr. 127.Noteikumi Nr. 127 pārņem arī prasības no Padomes 1992. gada 29. aprīļa Direktīvas 92/35/EEK, ar ko paredz kontroles noteikumus un pasākumus Āfrikas zirgu mēra apkarošanai, bet informatīvajā atsaucē uz Eiropas Savienības direktīvām šī direktīva nav minēta. Sagatavotais Ministru kabineta noteikumu projekts “Grozījumi Ministru kabineta 2012. gada 21. februāra noteikumos Nr.127 „Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kartību, kādā par tām sniedzama informācija Pārtikas un veterinārajam dienestam”” (turpmāk – noteikumu projekts) novērš visas minētās neprecizitātes. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dzīvnieku īpašniekiem, kuriem ir jāziņo Pārtikas un veterinārajam dienestam, ja radušās aizdomas par dzīvnieku saslimšanu ar kādu no noteikumu Nr. 127 1. pielikumā minētajām dzīvnieku infekcijas slimībām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III sadaļa – projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams sagatavot grozījumus šādos Ministru kabineta noteikumos:1) 2002. gada 19. marta noteikumos Nr. 127 “Epizootiju uzliesmojuma likvidēšanas un draudu novēršanas kārtība”, papildinot esošo redakciju ar Direktīvā 2009/156/EK un Īstenošanas lēmumā Nr. 2016/1840/ES noteiktajām Āfrikas zirgu mēra laboratoriskās diagnostikas metodēm;2) 2004. gada 18. marta noteikumos Nr. 145 “Noteikumi par veterinārajām prasībām zirgu apritei un importam no trešajām valstīm”, precizējot IV nodaļas nosaukumu, lai tas atbilstu nodaļas saturam, un, svītrojot noteikumu 1. pielikumu, jo Ministru kabineta 2012. gada 21. februāra noteikumi Nr. 127 “Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam” nosaka ziņojamo un reģistrējamo dzīvnieku infekcijas slimību sarakstu. |
| 2. | Atbildīgā institūcija | Par normatīvo aktu projektu sagatavošanu atbildīga ir Zemkopības ministrija. |
| 3. | Cita informācija | Ministru kabineta noteikumu projekti izskatīšanai Ministru kabinetā tiks virzīti vienlaikus.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Direktīva Nr.92/35/EEK;2) Lēmums Nr. 2016/1840/ES. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Direktīva Nr.92/35/EEK;2) Lēmums Nr. 2016/1840/ES. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas Nr.92/35/EEK 3. pants | 2012. gada 21. februāra noteikumu Nr. 127 “Noteikumi par ziņojamām, reģistrējamām un valsts uzraudzībā esošām dzīvnieku infekcijas slimībām un kārtību, kādā par tām sniedzama informācija Pārtikas un veterinārajam dienestam” 6.1.apakšpunkts un 1.pielikums. | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Lēmuma Nr. 2016/1840/ES nosaukums | Noteikumu projekta 1.1.apakšpunkts  | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tiks ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts tiks saskaņots ar biedrību „Lauksaimnieku organizāciju sadarbības padome” un biedrību “Zemnieku saeima”. |
| 3. | Sabiedrības līdzdalības rezultāti | Biedrības „Lauksaimnieku organizāciju sadarbības padome” un biedrības “Zemnieku saeima” izteiktie priekšlikumi tiks izvērtēti un iespēju robežās, ievērojot normatīvo aktu prasības, ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav  |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vanaga 67027363

sanita.vanaga@zm.gov.lv